Yaqorski Şar boğazı

Yaqorski Şar boğazı () - Vayqaç adasını Yaqorski yarımadasından ayıran boğaz. Şimal Buzlu okeana daxil olan Kara dənizində yerləşir. Boğaz Kara dənizi ilə Barens dənizini birləşdirir. Uzunluğu 40 km., eni 2,5–12 km., ən dərin yeri 36 m. təşkil edir. Boğaz ilin böyük hissəsini buzla örtülü olur. Boğazda bir neçə ada vardır: Storojevoy, Sokolnıy. Sahilləri qayalı və sıldırımlıdır. Bitki örtüyü zəifdir, əsasən mamır, şibyə və qayalıqlarda bitən otlara rast gəlinir.

 Tarixi 
Boğazı ilk dəfə 1580-ci ildə ingilis dəniz səyyahları Artur Pit və Carlz Cekman keçir. Onlar boğazı Nassau adlandırırlar. Sonradan boğazın rus variantı olan Vayqac adı yaranır. Hazırda isə Yaqorski Şar adlandırılmışdır. Boğaz 1893-1898-ci illərdə L.F.Dovrotvorskoy və A.L.Vilkinson tərəfindən öyrənilir. 1930-cu illərdə boğaz sahilində Qulaq həbs düşərgəsi fəaliyyət göstərirdi.

 İstinadlar 

Kateqoriya:Şimal Buzlu okeanının boğazları
Kateqoriya:Avrasiya boğazları
Kateqoriya:Rusiya boğazları
Kateqoriya:Kara dənizi boğazları
Kateqoriya:Nenets Muxtar Dairəsinin boğazları